**Postoj biskupov k rodovému uzdravovaniu**

*Zdroj: Katolícke noviny 50/2010 str. 5*

**Česká biskupská konferencia zverejnila preklad doktrinálnej inštrukcie Francúzskej biskupskej konferencie o uzdravovaní rodových koreňov prostredníctvom Eucharistie.**

Text je doplnený o stanovisko ČBK a teologický výklad. Dokument sa za­oberá otázkami trestu za viny nieko­ho iného, konkrétne našich predkov. Ako môžu ovplyvňovať našu súčasnú duchovnú situáciu a našu psychiku. Myslí sa tým nejaké minulé preklia­tie, praktizovanie špiritizmu, mágia. Francúzska biskupská konferencia dáva jasnú odpoveď. Ak sú to zdede­né psychické záťaže, má sa to riešiť prirodzenou cestou. Ak ide o hriechy predošlej generácie, človek nemôže trpieť trest za viny svojich predkov. To odporuje učeniu a praxi Katolíckej cirkvi. Biskupi v tomto zmysle odmie­tajú akési parapsychologické preno­sy či duchovnú záťaž svojho rodu. Už sv. Tomáš Akvinský povedal, že v du­ši nikto netrpí škodu bez vlastnej vi­ny. Hriechy otcov sú „trestané" na synoch, lebo synovia sú vychovaní v ich hriechoch, a tak sú pre získaný návyk náchylnejší na hriech. Dôvo­dom trestu je vždy vlastná vina. Vina a trest sa však od seba líšia. Vina je zlo samého skutku a trest sa vzťahuje na konajúceho, pričom vina obsahuje neporovnateľne väčší podiel zla ako trest. Francúzski biskupi zazname­nali vo svojich diecézach šíriacu sa prax uzdravovania rodových kore­ňov prostredníctvom omše a zaujali v tejto otázke stanovisko, letore pred­kladajú v doktrinálnej poznámke. Knihu P. Hampscha *Uzdravenie rodových koreňov prostredníctvom Eucharistie* (1986, California) označili za pro­blematickú a prax, ktorá sa v nej spo­mína, sa rozhodli vysvetliť z hľadiska psychologického i dogmatického. Táto prax, hoci sa širokej verejnosti pred­kladá na populárnej úrovni ako zaru­čená, nesie v sebe z psychologického hľadiska veľké riziká. Podľa bisku­pov vo svojom základe nevychádza z katolíckej tradície, a preto je aj dog­maticky spochybniteľná.

Plné znenie textu doktrinálnej in­štrukcie v češtine možno nájsť na [www.kbs.sk/?cid=1291903346](http://www.kbs.sk/?cid=1291903346)